ПЛОВДИВСКИ УНИВЕРСИТЕТ “ПАИСИЙ ХИЛЕНДАРСКИ”

КОЛЕКТИВЕН ТРУДОВ ДОГОВОР

Днес, 01.04.2016 год., в гр. Пловдив между ръководството на Пловдивския университет “Паисий Хилендарски”, представлявано от Ректора проф. д-р Запрян Ангелов Козлуджов, наричан по-долу РАБОТОДАТЕЛ, от една страна, и синдикалните организации:
1.	Независим браншов синдикат  “ВОН” - КНСБ 
с  председател  гл. ас. Даниела Петкова Стамболиева;
2.	СО “Преподаватели” при ПУ  “Паисий Хилендарски”, 
с  председател  проф.  дмн Тодор Желязков Моллов;
3.	АДС при ПУ “Паисий Хилендарски”,              
с  председател Стоянка Атанасова Христоскова;
4.	ФУНИС при ПУ“ Паисий Хилендарски”,  
с председател асистент Вили Спасова Янчева,
5.	КТ„Подкрепа“, 
с  председател  проф. д-р Марина Спасова Иванова,
наричани по-долу СИНДИКАТИ, от друга страна, се сключи настоящият Колекти- вен трудов договор.

I.  ОБЩИ ПОЛОЖЕНИЯ,
ПРЕДМЕТ И ЦЕЛ
	 		
Чл. 1. Този КОЛЕКТИВЕН ТРУДОВ ДОГОВОР /КТД/ урежда въпросите на трудовите, осигурителните и свързаните с тях отношения между работниците и служителите в ПУ  “Паисий Хилендарски” и РАБОТОДАТЕЛЯ, които не са уреде- ни с повелителни разпоредби, с цел поддържане и развитие на отношения на взаимно зачитане и уважение, добронамерено уреждане на проблеми от взаимен интерес и предотвратяване на спорове и конфликти по пътя на социален диалог, основан на принципа на равнопоставеност на социалните партньори.
Чл. 2. КТД се прилага на територията на ПУ  “Паисий Хилендарски” и има действие спрямо всички членове на синдикалните организации, страни по дого- вора, както и присъединилите се към този КТД при условията на чл. 57, ал. 2 от Кодекса на труда.
Чл. 3. Клаузите на КТД са съобразени с действащото законодателство и със споразуменията на национално и браншово ниво и са насочени към тяхното практическо прилагане.
Чл. 4. Споровете по изпълнението на КТД се решават в съответствие с изискванията на законите и принципите на социалното партньорство за добро- намерено уреждане на проблеми от взаимен интерес и предотвратяване на конфликти.
Чл. 5. Не се допуска дискриминация в приложението на договора, основа- на на раса, религия, етническа принадлежност и политически убеждения.
Чл. 6. При промени в нормативната база, касаещи взаимоотношенията между страните по КТД, същият се актуализира с анекси, решаващи възникна - лите проблеми.
Чл. 7. С настоящия КТД се договарят въпроси в областта на:
(1) Трудови и осигурителни отношения:
1 а. Трудова заетост и професионална квалификация;
1 б.  Работно време, почивки и отпуски;
1 в. Трудови възнаграждения и обезщетения;
1 г.  Здравословни и безопасни условия на труд.
(2)  Условия за синдикална дейност;
(3)  Социално-битово и културно обслужване;
(4) Социално сътрудничество и уреждане на колективни трудови  
спорове и др.

II.  ПРАВА И ЗАДЪЛЖЕНИЯ НА СТРАНИТЕ

Чл. 8. Страните по КТД поемат задължението да следят за прилагането              му, взаимно да се информират и да съдействат за неговото изпълнение.
Чл. 9. Страните по настоящия договор имат право да преговарят при промяна на нормативната уредба или при съществени изменения на социално-икономическата макрорамка на страната и конкретно в ПУ “Паисий Хилендарски” по време на неговото действие.
Чл. 10. Основно задължение на РАБОТОДАТЕЛЯ е да създава органи- зационни и икономически условия  за повишаване нивото на учебната и научно- изследователската дейност, повишаване квалификацията  на  кадрите, участие в научни форуми в страната и чужбина. Да се насочат повече средства за подобряване условията на труд и провеждането на трудовия процес.
 Чл. 11. При сключването на КТД РАБОТОДАТЕЛЯТ, на основание чл. 2 от КТ, предоставя на СИНДИКАТИТЕ, страна по договора, информация за икономи- ческото и финансовото състояние на Университета.
Чл. 12. Основно задължение на СИНДИКАТИТЕ е подобряване и усъвър- шенстване на трудовоправните отношения, икономическите и социалните права и придобивки на своите членове и оказване на съдействие за изпълнение на трудовия процес.
Чл. 13. СИНДИКАТИТЕ, страни по договора, и представителите на работ- ниците и служителите представляват техните общи интереси пред РАБОТОДА- ТЕЛЯ и в предвидените в КТ случаи.
Чл. 14. РАБОТОДАТЕЛЯТ да не предприема репресивни мерки спрямо СИНДИКАТИТЕ, ако в защита на правата на синдикалните членове, след изчерп- ване на всички други мерки на социален диалог, предприемат ефективни про- тестни действия в съответствие със Закона за уреждане на колективните трудо- ви спорове.
Чл. 15. Страните се задължават да не уронват престижа на ПУ “Паисий Хилендарски” с каквито и да било средства и да работят за издигане на неговия авторитет.
Чл. 16. РАБОТОДАТЕЛЯТ и СИНДИКАТИТЕ, страни по договора, се за- дължават да запознаят преподавателите, служителите и работещите в ПУ “Паисий Хилендарски” с подписания КТД в едномесечен срок след вписването му в регистъра на Регионалната инспекция по труда.

ІІІ.  ТРУДОВА ЗАЕТОСТ, ОБУЧЕНИЕ И КВАЛИФИКАЦИЯ

Чл. 17.  Трудовите правоотношения в ПУ  “Паисий Хилендарски” възникват 
след сключване на писмен трудов договор, като неразделна негова част е длъжностната характеристика.
Чл. 18. Всички работещи в ПУ “Паисий Хилендарски” се задължават да изпълняват поставените от РАБОТОДАТЕЛЯ задачи в срок и в съответствие с длъжностната си характеристика, опит и квалификация, както и да съдействат за изпълнение на задачите на целия университет.
Чл. 19. (1) Трудовата заетост на персонала се осигурява от РАБОТОДАТЕ- ЛЯ в съответствие с изискванията на Кодекса на труда, договореностите в КТД и индивидуалния трудов договор.
(2)  РАБОТОДАТЕЛЯТ или преподавателите, служителите и работниците не могат да променят едностранно трудовите правоотношения, освен в случаите и по реда, установени от закона.
Чл. 20. (1) Нехабилитираните преподаватели и работещите по катедри и служби се пенсионират към момента на придобиване на правото за пенсионира- не съгласно чл. 68 от КСО.
(2) След придобиване на правото за пенсиониране, на нехабилитираните преподаватели с научна степен, може да  бъде удължаван срокът на работа с една учебна година с решение на ФС и АС.
(3) РАБОТОДАТЕЛЯТ може да прекрати трудовия договор на профе- сорите, доцентите и докторите на науките при навършване на 65-годишна възраст . 
(4)  РАБОТОДАТЕЛЯТ може да  не прекратява трудовия договор
- на доцентите до 67 години;
- на професорите до 68 години;

(5) Преподавателите и учебно-помощният състав да се пенсионират в края на всеки семестър – към 31.01.  или 31.07.  на съответната учебна година.
Чл. 21. РАБОТОДАТЕЛЯТ може да прекратява трудовия договор по своя инициатива и преценка срещу уговорено обезщетение - не по-малко от 4 брутни заплати.
Чл. 22. РАБОТОДАТЕЛЯТ и СИНДИКАТИТЕ се задължават да създават подходящи условия за работа на трудоустроени и ползващи се с особена закри- ла лица (бременни жени, майки с деца до 6-годишна възраст и др.).
Чл. 23. РАБОТОДАТЕЛЯТ създава комисия за определяне местата за трудоустроени, в състава на която влизат завеждащ Техническа безопасност, представители на СИНДИКАТИТЕ, страни по договора, и представители на работниците и служителите.
Чл. 24. В случаите на прекратяване на трудовите договори по реда на чл. 328, ал. 1, т. 2 и 3 от КТ  РАБОТОДАТЕЛЯТ да изработи критерии и принципи за подбор. Първи и основен критерий при подбора да бъде “Придобито право на пенсия за осигурителен стаж и възраст”. При равна квалификация, след обстойно проучване на финансовото му състояние, да не се освобождава работник или служител, който единствен осигурява издръжката на семейството си.
Чл. 25.  В случаите на чл. 328, ал. 1, т. 2, 3, 5 и 11 от КТ РАБОТОДАТЕ -ЛЯТ   може да прекрати трудовия договор на член на ръководството на синдика- та, страна по КТД, през времето, докато заема такава длъжност, и до 6 месеца след освобождаването му само след предварително писмено съгласие на съответните висшестоящи синдикални структури.
Чл. 26. При кризисни ситуации РАБОТОДАТЕЛЯТ предприема следните оздравителни мероприятия:
а. осигурява преквалификация и доброволна промяна на длъжностната характеристика при преструктуриране и съкращения;
б. временно намалява работното време или учебното натоварване на преподавателите (със съответно процентно намаление на работната заплата) с цел запазване на работните места;
в.  ограничава материалните и други разходи;
г.  ограничава поръчки на външни изпълнители.
Чл. 27. (1) При  значителни уволнения (еднократно с повече от 5 човека за месец или  повече от 15 човека за годината) РАБОТОДАТЕЛЯТ предоставя ин- формация за: 
а. Необходимостта от намаляване на числеността на персонала;
б. Новата численост на персонала по структурни звена;
в. Предлаганите за съкращаване работници и служители по работни места (длъжности и структурни звена);
г. Критерии за подбор на персонала.
(2) В 7-дневен срок от получаване на информацията СИНДИКАТИТЕ и  представителите на работниците и служителите предоставят писмено станови- ще на РАБОТОДАТЕЛЯ.
(3)  До 7 дни след получаване на становището се водят преговори между страните.  До тяхното приключване РАБОТОДАТЕЛЯТ се задължава да не при- стъпва към процедура на съкращения. Ако в преговорите не се постигне спора- зумение, се прилагат процедури, регламентирани в КТ.
Чл. 28. Подборът при значителни съкращения се извършва от комисии, структурирани със заповед на РАБОТОДАТЕЛЯ, с участието на СИНДИКАТИТЕ  и представители на работниците и служителите. Комисиите извършват подбор в  7-дневен срок и подписват протоколи. Липсата на протокол води до недейст- вителност на извършения подбор, който се осъществява от  РАБОТОДАТЕЛЯ.
Чл. 29. Към съкращения на преподаватели, служители и работници в дадено звено и по чл. 328, ал. 1, т. 2 и 3 от КТ РАБОТОДАТЕЛЯТ пристъпва след освобождаване на работещите пенсионери, на незаети длъжности, длъжности, заети от лица по съвместителство в съответното звено,  като освобождаването на пенсионерите, назначени с конкурс, става с решение на АС. 
Чл. 30.  Съобразно икономическите възможности РАБОТОДАТЕЛЯТ еже- годно осигурява необходимите материални, технически, организационни и фи- нансови условия за професионална квалификация и преквалификация на зае- тите в ПУ “Паисий Хилендарски”, за преподавателите – по предложения на Факултетния съвет, а за останалите работещи – според заеманата длъжност.
Чл.31. Ако в срок до 01.02.2015 г. “главните асистенти” не са придобили  ОНС “д-р”, се преназначават на академична длъжност “асистент” на безсрочен трудов договор, като запазват трудовото си възнаграждение.

IV.  РАБОТНО ВРЕМЕ, ПОЧИВКИ, ОТПУСКИ

Чл. 32. (1) В съответствие с Кодекса на труда РАБОТОДАТЕЛЯТ гаран- тира петдневна работна седмица, като за служителите и работниците тя е с 40 часа седмична трудова заетост и 8-часов работен ден.
(2) Хабилитираният и асистентският състав работят при условия на удъл- жено работно време с изработен график по учебните седмични разписания и съг- ласно  ЗВО.
(3) Работното време на отделните групи персонал и начинът му на отчита- не се урежда с Правилник на вътрешния трудов ред, решения на АС и КТ.
Чл. 33. (1) Всеки работещ от непреподавателския състав в Университета  ползва 28 дни платен годишен отпуск. 
Чл. 34. (1) Платеният годишен отпуск на научнопреподавателския състав е 48  дни.
(2) Работодателят има право да предостави платения годишен отпуск на работника или служителя и без негово съгласие по икономически и обективни причини, свързани с организацията на учебния процес (ваканционно ползване  на отпуски, липса на часове през даден семестър, намалена учебна заетост и др.)
Чл. 35. Размерът на допълнителния платен годишен отпуск, както и лица- та, които имат право на такъв, са:
а. Работници и служители от непреподавателския състав, които работят при специфични условия на труд, имат право на допълнителен годишен отпуск, съобразно изискванията на чл. 2 на Приложение 2 на МПС 267 и  приложен списък на лицата, неразделна част от КТД. Изискването за работа в специфични условия на труд, не по-малко от половината от законоустановеното работно време, ще се удостоверява на шестмесечие със специална заповед на Ректора.
б. За работа при ненормирано работно време на непреподавателския състав се определя ежегодно със заповед на Ректора списък на длъжностите съгласно чл. 139, ал.  4 и чл. 156 от КТ:
за ръководители и началници на отдели – 12 дни;
за останалите длъжности – 8 дни.
в. На работещите със загубена работоспособност с 50 и над 50% от
- непреподавателския състав се определят 38 работни дни платен годишен отпуск;
-   преподавателския състав се определят 54 дни.
г. Работничка, служителка или самотен баща с 2 живи деца до 18-годишна възраст имат право на 4 работни дни допълнителен платен годишен отпуск, а с 3 и повече живи деца до 18-годишна възраст – на 6 работни дни.
д. При организирани акции от Университета за кръводаряване  – 4 ра-    ботни дни допълнителен платен годишен отпуск; при сключване на граждански брак и при смърт в семейството по права линия – 2 работни дни допълнителен платен отпуск по КТ.
Чл. 36. РАБОТОДАТЕЛЯТ преценява и разрешава ползването на непла- тен отпуск в съответствие с нормативната уредба.

V. 	ТРУДОВИ ВЪЗНАГРАЖДЕНИЯ И ОБЕЗЩЕТЕНИЯ

Чл. 37. Средствата за работна заплата се формират от консолидирания  бюджет на база  средната работна заплата и общата численост на персонала, одобрени от АС.
Чл. 38. (1) Началните основни месечни работни заплати за длъжностите, заемани по трудови правоотношения, се определят и одобряват от АС.
(2) Конкретният размер на основната месечна заплата на отделния работник или служител по ал. 1 се определя с индивидуалния трудов договор или допълнително споразумение към него.
(3) Критериите за определяне на индивидуалната работна заплата се съобразяват със заеманата длъжност, образователната степен,професионалния 
опит на лицето и качеството на извършваната работа.
 (4)  Преподавателският състав получава пълния размер от определената основна месечна заплата и полагащите се допълнителни възнаграждения, когато изпълнява утвърдения от Ректора индивидуален план,  съгласно решение на АС. При заболяване да се редуцира пропорционално на отсъствията годишният норматив на преподавателите по предложение на Катедрения съвет и решение на Факултетния съвет.
 (5) Когато отделни лица не показват необходимите професионално-квалификационни качества и системно не изпълняват своите задължения, прекият ръководител предлага на Ректора промяна на основната месечна работ- на заплата. 
(6) Възраженията относно предложената основна месечна заплата се отнасят до Ректора и се разглеждат съвместно с ръководителя на структурното звено.
(7)  Възнагражденията за ръководни функции, допълнителен труд, замест-ване или работа, която не е в кръга на основните трудови задължения, но се изпълнява в работното време по основното трудово правоотношение, се определят от Ректора.  
Чл. 39.  Размерът на основните месечни заплати да се договаря ежегодно
със социалните партньори.
Чл. 40.  Договарят се следните допълнителни трудови възнаграждения:
-	За научна степен “доктор” – не по-малко от 250 лв., а за “доктор на науките” – не по-малко от 550 лв.;
-	Допълнителното трудово възнаграждение за придобит трудов стаж и професионален опит се определя въз основа на времето, което се зачита за трудов стаж, както следва:
-	до 29 г.               – 1,3%       за всяка година ;  
-	над 29 г.             – 1.4%. 
           Същото се определя в процент към основното трудово възнаграждение – щатна заплата, възнаграждение за длъжност, възнаграждение за работа при специфични условия на труд.
-	Работещите на основен трудов договор  да получават доплащане към основната си месечна заплата в размер на 90 лв. три години преди  придобиване право на пенсия. За лицата в “заварено положение” тригодишният период се удължава до придобиване право на пенсия. Доплащането  получават лицата, чийто осигурителен доход е под максималния. Същите подават индивидуална молба.
Чл. 41.(1) Въз основа на финансовия модел за разпределение на ресурсите на Университета по факултети и звена  при наличие на средства може да се заплаща периодично и в края на годината допълнително трудово възнаграждение по предложение на Бюджетната комисия и решение на  АС.
(2)  Полагащите се трудови възнаграждения за допълнителни дейности (КСК, магистърски програми, курсове, специализации и др.) се изплащат в рамките на предвидените средства в план-сметките, а за КСК – съгласно решение на АС. Конкретните размери се предлагат от ръководителите на програмите и/или деканите на факултетите и се начисляват съгласно заповед на  Ректора.
Чл. 42. При възможност РАБОТОДАТЕЛЯТ заплаща наднормените часове
според приетите решения на АС за съответната учебна година.
Чл. 43. При прекратяване на трудовото правоотношение, след като работ- никът е добил право на пенсия за осигурителен стаж и възраст, независимо от основанието за прекратяването, той има право на обезщетение от РАБОТО- ДАТЕЛЯ в размер на брутното му трудово възнаграждение за срок от 2 месеца, а ако е работил в ПУ  “Паисий Хилендарски” през последните 10 години от трудо- вия му стаж – на обезщетение в размер на брутното му трудово възнаграждение за срок от 6 месеца. 

VІ.  ЗДРАВОСЛОВНИ И БЕЗОПАСНИ УСЛОВИЯ НА ТРУД

Чл. 44. Осигуряването на здравословни и безопасни условия на труд е задължение на РАБОТОДАТЕЛЯ, съобразено с всички нормативни изисквания и действащото законодателство в страната.
Чл. 45. РАБОТОДАТЕЛЯТ ще организира и осигурява за своя сметка без-платна предпазна храна за противоотрови, работно и специално облекло, лични предпазни средства и периодични медицински прегледи в съответствие с действащото законодателство, отчитайки спецификата на работата в Универ- ситета чрез непрекъснат контрол и актуализация.
Чл. 46. По преценка и необходимост СИНДИКАТИТЕ могат да предоставят на РАБОТОДАТЕЛЯ предложения за неотложни мерки за подобряване на усло- вията на труд.

VІІ.  СОЦИАЛНО - БИТОВО И КУЛТУРНО ОБСЛУЖВАНЕ И ПОДПОМАГАНЕ

Чл. 47. РАБОТОДАТЕЛЯТ отчислява годишно 3% от фонд “Работна зап- лата” за фонд “Социално-битово и културно обслужване”.
Чл. 48. Страните по договора се споразумяват средствата от фонд ”СБКО“ да се разпределят в началото на годината от Общото  събрание на работещите в Университета.
(1) Неизползваните средства по фонд СБКО в края на годината се прехвърлят към фонда за следващата календарна година
Чл. 49. Социалните фондове и формите за социално обслужване могат да се ползват от семействата на работниците и служителите, а при възможност и от пенсионери, работили в Университета, както следва:
           1.	Социални помощи при раждане на дете, пенсиониране, болест, злопо- лука, смърт и тежко финансово състояние.
2.	 Почивно дело.

VІІІ.  УСЛОВИЯ ЗА СИНДИКАЛНА ДЕЙНОСТ

Чл. 50. Правото на синдикална дейност в ПУ “Паисий Хилендарски” въз- никва от момента на установяване на трудови правоотношения между препода- ватели, работници и служители и РАБОТОДАТЕЛ и се реализира чрез сдружа- ването им в синдикални организации.
Чл. 51. РАБОТОДАТЕЛЯТ създава условия и съдейства на синдикалните организации за осъществяване на тяхната дейност. Той им предоставя безвъз- мездно за ползване помещения и други материални условия, необходими за изпълнение на техните функции.
Чл. 52.  Работещите в ПУ “Паисий Хилендарски”, които не членуват в СО, страна по договора, могат да се присъединят към КТД с писмено заявление до  Председателя на съответната синдикална организация, страна по договора, и копие до РАБОТОДАТЕЛЯ,  като:
(1) Присъединилите се към КТД внасят еднократна годишна вноска в размер на 5% от основната месечна заплата към момента на подаване на заяв- лението. Сумата се внася във фонд “СБКО” .
(2) Присъединилите се безрезервно възприемат клаузите му и ползват правата  по него от датата на подаването.
Чл. 53. РАБОТОДАТЕЛЯТ може да разрешава на синдикални членове до-пълнителен платен отпуск (в размер на 3 дни) за участие в синдикални акции.
Чл. 54. Председателите на СИНДИКАТИТЕ имат право да участват със съвещателен глас в заседанията  на Общото събрание на  ПУ “Паисий Хилен- дарски” и на АС,  когато се разискват трудови и социални въпроси.

ІX.  ПРЕХОДНИ, ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

Чл. 55. (1) Настоящият колективен трудов договор влиза в сила от 1.04.2016  година и е валиден до 31.03. 2018 година.
(2) Обезщетенията при пенсиониране и болест, заплащането на допълнителен и извънреден труд, размерът на платен отпуск се прилагат до изменението на съответната уредба по Кодекса на труда. Ако измененията в Кодекса са по-благоприятни, те автоматически заменят клаузите в КТД. 
(3) Всяка от страните по договора може да поиска неговото изменение и допълнение. За целта съответната страна представя писмена покана, придру- жена от материалите за предлаганите промени. До 15 дни от подаването на тази покана започват преговорите между страните.
(4) Изисквания за допълнение на КТД се извършват по реда на неговото приемане с подписване на анекс, който е неразделна част от КТД.
Чл. 56. Контролът по изпълнение на КТД се извършва от страните по него. При констатирани нарушения страната, към която са отправени сигналите за тях, се произнася до 15 календарни дни.
Чл.  57. Страните по договора могат да търсят отговорност съобразно КТ.
Чл. 58. Страните по договора нямат право да предприемат действие в противоречие с постигнатите договорености.
Чл. 59. Когато на национално или браншово равнище се приемат по-добри договорености от тези в настоящия КТД, те автоматически влизат в действие в Университета.
Чл. 60. Този КТД е съобразен с КТ, всички конвенции на МОТ, ратифи- цирани от Република България, касаещи синдикалните свободи и колективното договаряне, забраната на принудителен труд, премахването на дискримина- цията, работното време, синдикалната почивка, платения годишен отпуск, РЗ, здравословните и безопасните условия на труд.
Чл. 61.  КТД е подписан в 7 еднакви екземпляра, всеки от които има сила- та на оригинал.
Чл. 62. Регистрацията на КТД в Регионалната инспекция по труда се извършва в едномесечен срок и е задължение на РАБОТОДАТЕЛЯ.

СИНДИКАТИ:                                                        РЕКТОР:.........................................                                               
                                                                                     ( проф.д-р Запрян Козлуджов)
НБС “ВОН”-КНСБ……………….................
                     (гл. ас. Д. Стамболиева)
    
СО “ПРЕПОДАВАТЕЛИ”…………………..
(проф. дмн Т. Желязков)

АДС:………………………………................
 (Ст. Христоскова)

ФУНИС:………………………………............
 (ас. В. Янчева)
 
КТ “ПОДКРЕПА“..........................................
                        (проф. д-р М.Иванова)